Elizabeth Madox Roberts

Elizabeth Madox Roberts (født 30. oktober 1881, død 13. mars 1941) var en skjønnlitterær forfatter og lyriker fra Kentucky i USA. Hun er særlig kjent for sine romaner og noveller med handling lagt til Washington county i Kentucky, deriblant romanen The Time of Man (1926), novellen «My Heart and My Flesh», romanen The Great Meadow (1930) og romanen A Buried Treasure (1931). Hennes litterære stil kjennetegnes av en flytende, rytmisk språkføring. Den amerikanske forfatteren, lyrikeren og litteraturkritikeren Robert Penn Warren kalte romanen The Time of Man en klassiker, og den svært velansette litteraturanmelderen Lewis P. Simpson, som også var redaktør for det litterære tidsskriftet Southern Review, regnet henne som en av de fremste forfatterne i den litterære bølgen som ble kjent som «Southern Renaissance» (norsk oversettelse: sørstatsrenessansen).

På norsk 
I 1930 ga Gyldendal Norsk Forlag ut Roberts' roman The Time of Man under tittelen Så lenge jorden står. Boken var oversatt til norsk av Hans Heiberg, og ble gitt ut i forlagets Den gule serie.

Bibliografi 

 1915: In the Great Steep's Garden (lyrikk)
 1922: Under the Tree (lyrikk) – en utvidet utgave ble utgitt i 1930
 1926: The Time of Man (roman)
 1927: My Heart and My Flesh (roman)
 1928: Jingling in the Wind (roman)
 1930: The Great Meadow (roman)
 1931: A Buried Treasure (roman)
 1932: The Haunted Mirror (syv noveller)
 1935: He Sent Forth a Raven (roman)
 1938: Black Is My True Love's Hair (roman)
 1940: Song in the Meadow (lyrikk)
 1941: Not by Strange Gods (seks noveller)
 2012: Flood (roman) – utgitt posthumt

Referanser

Eksterne lenker 

 The Elizabeth Madox Roberts Society Litterært selskap til fremme av kunnskap om forfatteren Elizabeth Madox Roberts og hennes litteratur. Besøkt 6. august 2023.

Forfattere fra USA